Protokoll styremøte Region Øst
Møtested: Cafe Riis, Moss
Møtedato: 04.09.2026
Møtetid: 18.00-20.00
Til stede
· Leder 		Claus Tjelle, Askim IF (valgt for 1 år) 
· Nestleder	Andreas Bangsund, Sarpsborg BTK (valgt for 2 år) 
· Styremedlem	Glenn Dagslett, B-72 (valgt for 1 år)
· Styremedlem	Tor Hidle, Larkollen IL (valgt for 1 år)
· Styremedlem     Ingvild Nordahl, Bærums Verk (valgt for 2 år)

Varamedlemmer har møterett på alle styremøter. 
Ikke til stede Camilla Q. Henriksen, Audun Gjetrang og Nasser Babri.
Sak 01 Seriespill
Kobra har gjort en flott jobb med å lage oppsettet for grunnspillet i 4 og 5 div. Oppsettet er sendt videre til arrangørene, kontaktpersonene og til Stupa. Stupa legger det inn i bordtennis.no.
Styret vil på årsmøtet neste gang foreslå en økning i påmeldingsavgift for 4.-5. divisjon. Enten blir økningen på 250 kroner for både 4. og 5. divisjon, eller en økning på 500 kroner kun for 4. divisjon. Styret ønsker at disse pengene brukes til administrasjon av seriespillet. 
	
Sak 02 Regioncup      
Styret vil etter hvert finne sin rolle i forhold til regioncupene. I første omgang vil noen fra styret være observatører på den første regioncupen i høst. Vi diskuterte litt om hvordan hjelpe jenter med eventuell mentor og/eller se på hvordan klassene kan inndeles, for at det blir flere kamper. Å ha en sosial samling for jentene under regioncupene kan også være en ide. Regionen kan hjelpe arrangører med litt penger, hvis det behøves. Målet er å holde på de jentene som deltar, slik at vi etter hvert kan se flere jenter spille bordtennis.

Sak 03 Klubbesøk
Ønskelig å bruke Ronny Hansen. Må lages en mal for klubbutvikling, være samstemt om hva som skal sies. 

Sak 04 Treningssamlinger
Støtte med 6000,- for treningssamling i Klemetsrud ved Laura Krumina. 16 påmeldte fra 5-6 klubber. Plan er å skape et godt miljø for bredde. Se litt hvordan ting utvikler seg. 2 treninger pr. dag den 12-13 sept. 2026. Aldersgruppe 12-16 år?

Sak 05 Økonomi
Fokus og Hvam hadde søknader det ikke ble noe av denne gangen. Styret har i stedet gitt litt støtte til treningssamling i Klemetsrud. Det kan også bli flere klubbesøk fremover. I første omgang får Nesodden besøk av Ronny Hansen og Andreas Bangsund.

Sak 06 Eventuelt
Frist på søknader fra klubber settes til 1 mars. Svar innen 1 april. 
Lage et system hvor det lagres all data (offentlige ting)

Sak 07 Neste styremøte
Neste styremøte ikke fastsatt, men det blir trolig før regioncup den 17. oktober.


Tor Hidle/referent
